b'\n_START_ARTICLE_\nMihail Iljin\n_START_PARAGRAPH_\nMihail Iljin (ven. \xd0\x9c\xd0\xb8\xd1\x85\xd0\xb0\xd0\xb8\xcc\x81\xd0\xbb \xd0\x98\xd0\xbb\xd1\x8c\xd0\xb8\xcc\x81\xd0\xbd, oikea nimi Ilja Jakovlevit\xc5\xa1 Mar\xc5\xa1ak, \xd0\x98\xd0\xbb\xd1\x8c\xd1\x8f\xcc\x81 \xd0\xaf\xcc\x81\xd0\xba\xd0\xbe\xd0\xb2\xd0\xbb\xd0\xb5\xd0\xb2\xd0\xb8\xd1\x87 \xd0\x9c\xd0\xb0\xd1\x80\xd1\x88\xd0\xb0\xcc\x81\xd0\xba; 10. tammikuuta 1896 (J: 29. joulukuuta 1895) Bahmut \xe2\x80\x93 15. marraskuuta 1953 Moskova) oli ven\xc3\xa4l\xc3\xa4inen neuvostokirjailija._NEWLINE_Mihail Iljin oli runoilija Samuil Mar\xc5\xa1akin veli. H\xc3\xa4n valmistui Leningradin teknologisesta instituutista vuonna 1925 ja ty\xc3\xb6skenteli vuoteen 1929 saakka insin\xc3\xb6\xc3\xb6rin\xc3\xa4. Iljin on kirjoittanut luonnontieteit\xc3\xa4 ja tekniikkaa popularisoivia teoksia, joita lasten lis\xc3\xa4ksi lukivat my\xc3\xb6s aikuiset. Neuvostoliiton ensimm\xc3\xa4ist\xc3\xa4 viisivuotissuunnitelmaa kuvaava \xe2\x80\x9dKertomus suuresta suunnitelmasta\xe2\x80\x9d (Rasskaz o velikom plane, 1930) ja sen jatko-osa \xe2\x80\x9dVuoret ja ihmiset\xe2\x80\x9d (Gory i ljudi, 1935) k\xc3\xa4\xc3\xa4nnettiin lukuisille vieraille kielille.'